42 HISTOltIA VENTORUM. 



fieri videtur, quoniam notatum est ab antiquis, ven- 

 tos complures in ortu suo, et in locis a quibus ori- 

 untur, primo spirare exiguos, deinde in progressu 

 invalescere prorsus, more fluviorum. 



5. Inveniuntur quaedam loca in mari, ac etiam 

 lacus, qui, nullis flantibus ventis, majorem in modum 

 tumescunt, ut hoc a subterraneo flatu fieri appareat. 



6. Magna vis requiritur spiritus subterranei, ut 

 terra concutiatur aut scindatur : levior, ut aqua 

 sublevetur. Itaque tremores terrae rari; tumores 

 et sublevationes aquarum frequentiores. 



7. Etiam ubique notatum est, nonnihil attolli et 

 tumescere aquas ante tempestates. 



8. Spiritus subterraneus exilis, qui sparsim 

 efflatur, non percipitur super terrain, donee coierit 

 in ventum, ob porositatem terrae ; sed exiens subter 

 aquas, ob continuitatem aquae, statim percipitur ex 

 tumore nonnullo. 



9. Asseclas esse ventos terrarum cavernosarurn 

 antea posuimus, ut prorsus videantur venti illi 

 habere Origines suas Locales e terra. 



10. In montibus magnis et saxeis inveniuntur 

 venti et citius spirare (antequam scilicet percipiantur 

 in vallibusj, et frequentius (cum scilicet valles sint 

 in tranquillo) : at omnes montes et rupes cavernosi 

 sunt. 



11. In comitatu Denbigh in Britannia, montosa 

 regione et lapidosa, ex cavernis quibusdam tarn 

 vehementes (ait Gilbertus) sunt ventorum eruptiones, 

 ut injecta vestimenta pannique rursus magna vi 

 efflentur, et altius in aerem efferantur. 



